**From:** D.N.   
**Sent:** Saturday, May 15, 2021 6:01 PM  
**To:** FKI Dél-Pesti KK  
**Subject:** Levél

Tisztelt dr. Bakos Gyula Úr!

Sajnos kifutottunk az időből és nem tudtuk az oszlopot méltányossági kérelemmel áthelyeztetni, annak ellenére, hogy a tervező a férjem által javasolt területet is elfogadhatónak és kivitelezhetőnek tartotta. A tervező és a kivitelező nem rendelkezik helyismerettel, azokon a helyeken nem zavart volna senkit.

Viszont, amit szeretnék Önnek visszajelezni, hogy kolleganője segítőkészsége, empátiája, türelme és megértése példaértékű volt az egész számunkra fontos folyamatban. Az ő hozzáállása a problémánkhoz végig megértő és EMBERSÉGES volt. Nem elhajtott, hanem végighallgatott és próbálta megérteni a mi nehézségünket.

Horváth Zsolt Károlyné Editről csak a legjobbakat tudom mondani. Sok ilyen kedves, szolgálatkész kollegát kívánok Önnek!

Mivel én gyógypedagógus vagyok, nekünk is jólesik, ha visszajeleznek a munkákkal kapcsolatban pozitív dolgokat, ezért most megteszem én is.

Annak ellenére, hogy a felmerült  méltányossági kérelem  sajnos nem valósulhatott meg.

                                                                                                                                                                                                                                                    Üdvözlettel: B.D. Nikolett

Budapest, 2021. május 15.